《西湖无水》
宋代·林泳

红云赤日煮清澜，涸蜯枯鱼不忍看。
佛老因言沧海变，诗人曾忍洞庭乾。
弄船渡子愁归去，枕鼓雷官唤醒难。
谩道天仙司下土，绿章几度祝星坛。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。